{ 347) 
coli et venerari, ut multa quæ de nepote tum prædicantur, tum 
extolluntur, ad Amplitudinis Tuæ observantiam referri possint, cum 
tamen creberrimæ ad me multorum eorumdemque et gravium et 
sine fuco virorum literæ quotidie scribantur quibus certior reddor 
quam ille a senatu egregie, quam a collegio honorifice, quam a 
civibus studiosisque omnibus decenter et laudatur et commendatur, 
facit fida hæc et generalis commendatio ut plane credam univer- 
sam banc gloriam ad spectatos ejus mores, ad facundam eloquen- 
tiam atque ad singularem doctrinam solum referri oportere. Ego 
itaque qui te tuamque i.!am sapientiam suspicor incredibiliter, 
quique probos et doctos adolescentes amo majorem in modum, 
quique illis mirifice faveo qui splendidæ illius scholæ dignitatem 
adaugent, quemadmodum facit prudentissimus nepos tuus, ma- 
xima (mihi crede) lætitia gestio, atque cupio peroptanter ut hujus 
gloriæ cum tanta ilhus scholæ dignitate conjunctæ uberrimos ille 
fructus capiat. Quod omnino futurum et spero et confido, si tu, 
præses eminentissime , nedum auctoritatem , sed doctorum bono- 
rumque omnium honorificum et ad Remp. gerendam locum dederis, 
quod ut tu pro salute patriæ, pro amplificatione dignitatis, proque 
omnium commodis quam citissime facias rogandus quidem non es, 
neque ego tam imprudens sum qui hac de re Amplitudinem Tuam 
rogare audeam. Valeas, splendidissime præses, decus et ornamen- 
tum singulare orbis terrarum , meque nominis Tuæ Amplitudinis 
jam diu deditissimum, quod certe facis, ama. Deus Amplitudinis 
Tuæ consilia et actiones ad communem totius reipubhcæ chris- 
tianæ usum fortunet. Datæ Antuerpiæ kal. januarii anni £xx1. 
Tuæ Amplitudinis deditissimus 
HiERONYMUS OLZIGNANUS. 
Au dos : Amplissimo atque pietale insigni Viglio Zuichemio, 
divi Baronis præsuli ornatissimo atque supremi senatus 
præsidi splendidissimo , domino longe colendissimo. 
